Al-Qaida-tilknyttet mann siktet i Frankrike
Ifølge fransk etterretning har Naamen Meziche vært tilknyttet al-Qaidas såkalte Hamburg-celle, som planla terrorangrepene mot USA 11. september 2001. Meziche ble pågrepet i Pakistan i juni. Pakistanske sikkerhetskilder omtalte ham da som en viktig al-Qaida-leder. Meziche, som er fransk statsborger med algerisk bakgrunn, ble utlevert fra Pakistan til Frankrike tirsdag denne uken.
Fransk påtalemyndighet har tatt ut terrorsiktelse mot en fransk-algerier som antas å ha forbindelser til al-Qaida. Mannen ble utlevert fra Pakistan tidligere denne uken.